20 Idi timmalnan ti riribuk, pinaayaban ni Pablo dagiti adalan, ket idi naparegtanan ida ken nakapagpakadan, nagturong idiay Macedonia.2 Napan kadagiti rehion iti dayta a lugar ket pinarparegtana dagiti adalan agingga a nakadanon idiay Grecia.3 Tallo a bulanna sadiay, ngem gapu ta implano dagiti Judio a papatayen+ idi dandanin aglayag nga agpa-Siria, inkeddengna ti agsubli a lumasat idiay Macedonia.4 Kinuyog ni Sopatro nga anak ni Pirro a taga-Berea, da Aristarco+ ken Segundo a taga-Tesalonica, ni Gayo a taga-Derbe, ni Timoteo,+ ken da Tiquico+ ken Trofimo+ manipud iti probinsia ti Asia.5 Immun-una dagitoy a lallaki ket inur-uraydakami idiay Troas;6 ngem naglayagkami manipud Filipos kalpasan ti Piesta ti Tinapay nga Awan Lebadurana,+ ket kalpasan ti lima nga aldaw, nakadanonkami idiay Troas. Nagyankami sadiay iti pito nga aldaw.7 Iti umuna nga aldaw ti lawas, naguummongkami a mangan ket nagpalawag ni Pablo, ta pumanaw iti sumaganad nga aldaw. Inyatiddogna ti palawagna agingga iti tengnga ti rabii.8 Sumagmamano laeng ti lampara iti makinngato a siled a naguummonganmi.9 Adda idi agtutubo a lalaki nga agnagan Eutico a nakatugaw iti tawa. Nakaturog bayat nga agsasao ni Pablo isu a natnag manipud iti maikatlo a kadsaaran ket natayen idi inakupda.10 Ngem immulog ni Pablo, sa nagrukob ken inarakupna,+ ket kinunana: “Agtalnakayo, ta sibibiag.”*+11 Kalpasanna, immuli ni Pablo, simmango iti panganan* ket nangan. Nakisarsarita iti nabayag agingga iti parbangon, sa pimmanawen.12 Inyawidda a sibibiag ti agtutubo ket napalalo ti ragsakda.13 Immunakami a naglugan iti barko ket naglayagkami nga agpa-Assos, ngem nagnagna ni Pablo. Dagasenmi idi idiay Assos, kas imbilinna.14 Idi nagkikitakami idiay Assos, inluganmi ket napankami idiay Mitilene.15 Iti sumaruno nga aldaw, naglayagkami ket nakadanonkami iti igid ti isla ti Chios. Iti sumaganad nga aldaw, dimmagaskami idiay Samos, sa kabigatanna, nakasangpetkami idiay Mileto.16 Inkeddeng ni Pablo ti aglayag a lumabas idiay Efeso+ tapno saan a maibayag iti probinsia ti Asia, ta agdardaras a makadanon idiay Jerusalem+ para iti Piesta ti Pentecostes no kabaelanna.17 Ngem manipud Mileto, pinaayabanna idiay Efeso dagiti panglakayen ti kongregasion.18 Idi nakadanonda, kinunana: “Ammoyo unay no ania ti inar-aramidko manipud pay iti umuna nga aldaw a kaaddak iti probinsia ti Asia,+19 a sipapakumbabaak* a nagpaadipen iti Apo+ ken napadasak ti nagsangsangit ken nasusuot gapu iti dakes a panggep dagiti Judio,20 ammoyo met a saanak a nagkedked a nangibaga kadakayo iti aniaman a makagunggona,* ken insurokayo iti publiko+ ken iti binalaybalay.+21 No di ket naan-anay nga inlawlawagko kadagiti Judio ken Griego a masapul nga agbabawida,+ agdayawda iti Dios, ken mamatida ken Apotayo a Jesus.+22 Ita, inturongnak* ti espiritu a mapan idiay Jerusalem, nupay diak ammo ti mapasamak kaniak sadiay,23 ngem iti nagduduma a siudad, maulit-ulit nga impakdaar ti nasantuan nga espiritu a maibalud ken maparparigatakto.+24 Nupay kasta, saanko nga ibilang a napateg kaniak* ti biagko,* malpasko la ketdi ti nakaibaonak+ ken ti ministerio nga inawatko ken Apo Jesus, tapno naan-anay a maikasabak* ti naimbag a damag maipapan iti nagpaiduma a kinaimbag ti Dios.25 “Ita, dakayo a nangikasabaak iti Pagarian, ammok a saandakton a makita manen.26 Isu nga agtestigokayo ita nga aldaw a nadalusak iti dara ti amin a tao,+27 ta saanak a nagkedked a nangibaga kadakayo iti amin a pagayatan* ti Dios.+28 Asikasuenyo ti bagiyo+ ken ti intero nga arban, ta dinutokannakayo ti nasantuan nga espiritu kas manangaywan,+ tapno ipastoranyo ti kongregasion ti Dios,+ a ginatangna iti dara ti Anakna.+29 Ammok nga inton awanakon, umayto kadakayo dagiti naranggas a lobo+ ket saandanto a maasian iti arban,30 ken addanto tumaud kadakayo a tattao nga agsao iti tiritir a sursuro tapno mapasurotda dagiti adalan.+31 “Gapuna, agtalinaedkayo a siririing, ken laglagipenyo nga iti tallo a tawen,+ aldaw ken rabii, saanak a simmardeng a nangisursuro iti tunggal maysa kadakayo buyogen ti lulua.32 Ita, italekkayo iti Dios ken iti ebkas* ti nagpaiduma a kinaimbagna, a dayta ti mangpabileg kadakayo ken mangted kadakayo iti tawid iti tengnga ti amin a nasantuan.+33 Diak tinarigagayan ti pirak wenno balitok wenno bado ti asinoman a tao.+34 Ammoyo a siak a mismo ti nagtrabaho para iti kasapulak+ ken dagiti kakaduak.35 Iti amin a banag, impakitak kadakayo a babaen ti napasnek a panagtrabaho,+ masapul a tulonganyo dagiti nakapuy ken laglagipenyo ti kinuna ni Apo Jesus: ‘Naragragsak ti mangted+ ngem ti umawat.’”36 Idi naibaganan dagitoy, nagparintumengda amin a nagkararag.37 Nakaro ti panagsasangitda, ket inarakupda ni Pablo* ken sidudungngo a binisongda,38 ta naladingitanda iti imbagana a saandanton makita.+ Kalpasanna, intuloddan iti barko.
ilo_Latn